CELEX: 62021CN0238
Language: et
Date: 2021-04-13 00:00:00
Title: Kohtuasi C-238/21: Eelotsusetaotlus, mille on esitanud Landesverwaltungsgericht Steiermark (Austria) 13. aprillil 2021 – Porr Bau GmbH versus Bezirkshauptmannschaft Graz-Umgebung

21.6.2021   
            
            
               ET
            
            
               Euroopa Liidu Teataja
            
            
               C 242/14
            
         
      Eelotsusetaotlus, mille on esitanud Landesverwaltungsgericht Steiermark (Austria) 13. aprillil 2021 – Porr Bau GmbH versus Bezirkshauptmannschaft Graz-Umgebung
      (Kohtuasi C-238/21)
      (2021/C 242/18)
      Kohtumenetluse keel: saksa
      
         Eelotsusetaotluse esitanud kohus
      
      Landesverwaltungsgericht Steiermark
      
         Põhikohtuasja pooled
      
      
         Kaebaja: Porr Bau GmbH
      
         Vastustaja: Bezirkshauptmannschaft Graz-Umgebung
      
         Eelotsuse küsimused
      
      
                  1.
               
               
                  Kas liikmesriigi õigusnormid, mis sätestavad, et jäätmed lakkavad olemast jäätmed vaid siis, kui jäätmeid või kasutusressursi ammendanud materjale või nendest saadud materjale kasutatakse vahetult toorainete või esmastest toorainetest saadud toodete asendamiseks või kui need on ette valmistatud korduskasutuseks, on vastuolus direktiivi 2008/98/EÜ (1) artikli 6 lõikega 1?
                  Juhul kui esimesele küsimusele vastatakse eitavalt:
               
            
                  2.
               
               
                  Kas liikmesriigi õigusnormid, mis sätestavad, et kaevetööde tulemusel tekkinud materjal saab lakata olemast jäätmed alles siis, kui seda on kasutatud toorainete või esmastest toorainetest saadud toodete asendamiseks, on vastuolus direktiivi 2008/98 artikli 6 lõikega 1?
                  Juhul kui esimesele ja/või teisele küsimusele vastatakse eitavalt:
               
            
                  3.
               
               
                  Kas liikmesriigi õigusnormid, mis näevad ette, et kaevetööde tulemusel tekkinud materjal ei saa lakata olemast jäätmed, kui täitmata või täielikult täitmata on vormilised kriteeriumid (eelkõige registreerimis- ja dokumenteerimiskohustused), millel puudub rakendatud meetmele keskkonna seisukohast oluline mõju, kuigi on tõendatud, et kaevetööde tulemusel tekkinud materjal ei ületa konkreetse kasutusotstarbe suhtes kehtestatud piirväärtusi (kvaliteediklass), on vastuolus direktiivi 2008/98, artikli 6 lõikega 1?
               
            
         (1)  Euroopa Parlamendi ja nõukogu 19. novembri 2008. aasta direktiiv 2008/98/EÜ, mis käsitleb jäätmeid ja millega tunnistatakse kehtetuks teatud direktiivid (ELT 2008, L 312, lk 3).